**12. NEDELJA MED LETOM, 23. 6. 2024**

**Godovi:**

| PONEDELJEK  TOREK  SREDA  ČETRTEK  PETEK  SOBOTA  NEDELJA | 24.6.  25.6.  26.6.  27.6.  28.6.  29.6.  30.6. | ROJSTVO JANEZA KRSTNIKA, slovesni praznik  sv. VILJEM, opat; DAN DRŽAVNOSTI  sv. CIRIL ALEKSANDRIJSKI, škof in cerkveni učitelj  sv. EMA KRŠKA, vdova  sv. IRENEJ, škof in cerkveni učitelj, mučenec,  **SV. PETER IN PAVEL, apostola, slovesni praznik**  PRVI MUČENCI RIMSKE CERKVE |
| --- | --- | --- |

**Danes teden: 13. NEDELJA MED LETOM**

V ponedeljek obhajamo slovesni praznik Rojstva Janeza Krstnika. Janez Krstnik je poleg Jezusa in Marije edina oseba, ki se ga Cerkev v bogoslužnem koledarju spominja na dan njegovega rojstva. Janez Krstnika odlikuje edinstvena in čudovita poklicanost biti predhodnik, tisti, čigar oznanilo in pričevanje pripravljata pot Kristusu. Imel je edinstveno čast krstiti m najsvetejšega Gospoda, poklican, da z razlitjem svoje krvi zaradi resnice napove Kristusovo trpljenje. »Od njega, ki je bil Jezusov predhodnik, se učimo pogumneje pričevati za evangelij,« je o njem povedal papež Frančišek.

V soboto obhajamo slovesni praznik apostolov svetega Petra in Pavla. Evangeljski utrinek: Bore malo bi danes lahko povedali Jezusu, če bi nas poslal raziskat, kako ljudje dojemajo izraz Sin človekov. Večina ne bi znala utemeljeno odgovoriti. »Kaj pa vi pravite?« Vprašanje izziva moje mnenje in hkrati kliče po moji veri. V pogovoru z Jezusom iz oči v oči, spodbujena, da povem iz srca: kaj bi odgovorila? Peter se izpostavi, jaz se v tem zapisu ne bom. Za menoj je težak dan, v sebi protestiram: Gospod, Petra blagruješ, danes pa je praznik njegovega križanja; sami paradoksi!« V tistem z zadnjih sedežev romarskega avtobusa zaslišim mladenko, ki se je danes odločila prositi za sveti krst: »Zdaj razumem, pri ljubezni ne gre za srce, gre za križ....« Blagor ti, Očetova ljubljenka.

**V času od srede 26. junija do nedelje 30. junija bo v župniji potekal Oratorij. V sredo pričnemo ob 9. uri in v nedeljo oratorij zaključimo s sveto mašo. Sponzorji, ki želijo ostati anonimni, so pripravljeni pokriti vse stroške oratorija, vključno s prispevki staršev. Torej: Udeležba na Oratoriju je brezplačna. Načrt in urnik jutranjih prevozov je bil posredovan staršem preko elektronske pošte. V soboto, 29. junija, na praznik apostolov Petra in Pavla bo v sklopu oratorija maševal gospod Jože Smukavec.**

**Kot je že bilo oznanjeno prejšnjo nedeljo, upamo da se bomo župniku lahko zahvalili in z njim skromno praznovali 50. let mašništva v soboto, 6. julija pri maši ob 9. uri. Lepo vabljeni v čim večjem številu.**

Svete maše:

**NEDELJA, 23. 6. ob 9 h + Janez in Silvo Božnar, obletna, Hlevni vrh 13**

**SOBOTA, 29. 6. ob 9 h v zahvalo za 25. let delovanja cerkvenega pevskega zbora**

**NEDELJA, 30. 6. ob 9 h + starši Tratnik in brat Tone, Vrh 4**